OBRAZLOŽENJE I. IZMJENA I DOPUNA PRORAČUNA OPĆINE ŽAKANJE ZA 2025. GODINU 


Prijedlog I. izmjena i dopuna Proračuna Općine Žakanje za 2025. godinu izrađen je po metodologiji propisanoj Zakonom o proračunu. Temeljem Zakona o proračunu i Pravilnika o proračunskim klasifikacijama u nastavku se obrazlaže slijedeće:
1. OPĆI DIO PRORAČUNA:
1.1. Prihoda i rashoda, primitaka i izdataka
1.2. Prenesenog manjka/viška
2. POSEBNI DIO: temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno sa ciljevima i pokazateljima uspješnosti iz akata strateškog planiranja.


1. OPĆI DIO PRORAČUNA

[bookmark: _Hlk155335709]Prihodi proračuna Općine Žakanje za 2025. godinu povećavaju se u ukupnom iznosu od 177.846,70 eura. 

Ukupni proračunski prihodi sastoje se od prihoda poslovanja koji se povećavaju za 177.846,70 eura i prihoda od prodaje nefinancijske imovine koja se ne mijenjaju.

Rashodi proračuna Općine Žakanje za 2025. godinu povećavaju se za 351.500,00 eura. Ukupni proračunski rashodi sastoje se od rashoda poslovanja koji se povećavaju za 103.500,00 eura i rashoda za nabavu nefinancijske imovine koji se povećavaju za 248.000,00 eura.

1.1. Prihodi i rashodi, primici i izdaci

Prihodi se uvećavaju u ukupnom iznosu od 177.846,70 eura, a odnose se na slijedeće:
· Umanjenje prihoda od porez za 134.697,96 eura – plan prihoda se usklađuje s izvršenjem prihodan na dan 30.06.2025. i planom izvršenja do kraja godine te temeljem podataka Porezne uprave o očekivanim povratima/uplatama po godišnjem obračunu poreza i prireza na dohodak za 2024. godinu. 
· Povećanje prihoda od Pomoći iz inozemstva i od subjekata unutar općeg proračuna za 262.544,66 eura – usklađuju se sukladno osiguranim bespovratnim sredstvima iz županijskog i državnog proračuna za realizaciju pojedinih projekata prijavljenih na javne pozive i natječaje
· Povećanje Prihodi od imovine za 50.000,00 eura – usklađivanje s izvršenim prihodima na dan 30.06.2025. i planom izvršenja do kraja godine.
· Prihodi od upravnih i administrativnih pristojbi, pristojbi po posebnim propisima i naknada – ne mijenjaju se
· Prihodi od prodaje neproizvedene imovine – ne mijenjaju se

Rashodi se povećavaju u ukupnom iznosu od 103.500,00 eura, a odnose se na:
· Rashodi za zaposlene – ne mijenjaju se
· Povećanje Materijalnih rashoda za 75.600,00 eura
· Financijski rashodi – ne mijenjaju se 
· Subvencije – povećanje za 5.000 eura sukladno Odluci općinskog vijeća o usmjeravanju sredstava za pokriće gubitka Azelije eko d.o.o.
· Pomoći dane u inozemstvo i unutar opće države – ne mijenjaju se
· Naknade građanima i kućanstvima na temelju osiguranja i druge naknade – povećavaju se za 2.100 eura 
· Rashodi za donacije, kazne, naknade šteta i kapitalne pomoći – povećavaju se za 20.800,00 eura
· Rashodi za nabavu neproizvedene imovine  - ne mijenjaju se
· Rashodi za nabavu proizvedene dugotrajne imovine povećavaju se za 218.000,00 eura
· Rashodi za dodatna ulaganja na nefinancijskoj imovini – povećavaju se za 30.000,00 eura 

1.2. Preneseni višak

Općina Žakanje je sukladno godišnjem izvještaju o izvršenju Proračuna Općine Žakanje za 2024. godinu ostvarila višak prihoda nad rashodima u iznosu od 193.853,30 eura, što predstavlja razliku između ukupno ostvarenih prihoda i primitaka te ukupno izvršenih rashoda i izdataka.


2. POSEBNI DIO PRORAČUNA 

	PROGRAM /AKTIVNOST
	PLAN
	POVEĆANJE/
SMANJENJE
	NOVI PLAN

	Program 1001: REDOVNA DJELATNOST OPĆINSKOG VIJEĆA I UREDA NAČELNIKA
	36.900,00
	-3.800,00
	33.100,00

	A100101 Poslovanje općinskog vijeća- naknade članovima Općinskog vijeća za sudjelovanje na sjednicama koje se obračunavaju i isplaćuju sukladno Odluci o utvrđivanju visine naknade članovima Općinskog vijeća Općine Žakanje.
	3.000,00
	0,00
	3.000,00

	A100102 Poslovanje ureda načelnika- rashodi za naknade Općinskog načelnika koja se obračunava i isplaćuje sukladno Odluci o utvrđivanju visine osnovice i koeficijenata za obračun plaće odnosno naknade načelnika Općine Žakanje.
	18.000,00
	0,00
	18.000,00

	A100104 Izbori- rashodi potrebni za provedbu izbora (naknade članovima Izbornog povjerenstva, Naknade članovima biračkih odbora).
	15.000,00
	-3.800,00
	11.200,00

	A100105 Redovno financiranje političkih stranaka - rashodi koji se isplaćuju sukladno Odluci o raspoređivanju sredstava Proračuna Općine Žakanje  za redovito godišnje  financiranje političkih stranaka i nezavisnih vijećnika zastupljenih u tekućem sazivu Općinskog vijeća Općine Žakanje.
	900,00
	0,00
	900,00

	Program 1002: JAVNA UPRAVA I ADMINISTRACIJA
	306.590,00
	1.400,00
	307.990,00

	A100201 Rashodi za zaposlene- rashodi za plaće, nagrade, darove, regres za godišnji odmor, troškovi prehrane, doprinosi za mirovinsko osiguranje, doprinosi za obavezno zdravstveno osiguranje, Dnevnice za službeni put u zemlji, Naknade za prijevoz na službenom putu u zemlji, naknade za prijevoz na posao i s posla, seminari, savjetovanje i simpoziji, naknade za korištenje privatnog automobila u službene svrhe.
	162.440,00
	0,00
	162.440,00

	A100202 Nabava sredstava, proizvoda i usluga za rad uprave- rashodi potrebni za tekuće poslovanje Općine Žakanje, a odnose se na: uredski materijal, literatura, Materijal i sredstva za čišćenje i održavanje, električna energija, plin, službena, radna i zaštitna odjeća i obuća, usluge telefona, poštarina, opskrba vodom, iznošenje i odvoz smeća, pričuva, ugovori o djelu, usluge odvjetnika i pravnog savjetovanja, ostale računalne usluge, ostale nespomenute usluge, reprezentacija, tuzemne članarine, javnobilježničke pristojbe, ostali nespomenuti rashodi poslovanja i usluge banaka.
	64.650,00
	1.400,00
	66.050,00

	A100203 Opskrba toplinskom energijom- obuhvaća rashode potrebne za osiguravanje isporuke toplinske energije: nabava loživog ulja, električna energija, materijal i dijelovi te usluge za tekuće i investicijsko održavanje.
	55.500,00
	0,00
	55.500,00

	A100205 Održavanje automobila- rashodi za održavanje službenih  automobila: gorivo, materijal, dijelovi i usluge tekućeg i investicijskog održavanja, usluge pri registraciji te premije osiguranja.
	4.000,00
	0,00
	4.000,00

	K100203 Opremanje javne uprave i administracije- rashodi koji se odnose na: nabava uredske opreme i namještaja, te ulaganja u računalne programe.
	20.000,00
	0,00
	20.000,00

	Program 1003 PROGRAM ODRŽAVANJA KOMUNALNE INFRASTRUKTURE
	100.600,00
	51.000,00
	151.600,00

	A100301 Održavanje javne rasvjete- obuhvaća troškove električne energije potrebne za rad javne rasvjete te troškove za redovno održavanje sustava javne rasvjete. 
	25.000,00
	0,00
	25.000,00

	A100302 Održavanja nerazvrstanih cesta- obuhvaća rashode za nabavu i prijevoz kamenog materijala, rad stroja, usluge košnje trave i raslinja uz nerazvrstane ceste i provedbu zimske službe. 
	53.000,00
	50.000,00
	103.000,00

	A100303 Održavanje groblja i mrtvačnice- obuhvaća troškove redovitog održavanja groblja i mrtvačnica na području općine Žakanje, opskrbu vodom na grobljima te odvoz smeća.
	9.300,00
	1.000,00
	10.300,00

	A100304 Održavanje građevina javne odvodnje oborinskih voda- obuhvaća troškove nabave cijevi i ostalog materijala za tekuće održavanje sustava odvodnje oborinskih voda.
	10.000,00
	0,00
	10.000,00

	A100305 Održavanje javnih zelenih površina- obuhvaća troškove nabave sadnica, materijala i alata potrebnih za održavanje javnih površina, te ostale usluge održavanja javnih površina.
	3.300,00
	0,00
	3.300,00

	Program 1004 PROGRAM GRADNJE KOMUNALNE INFRASTRUKTURE
	1.508.500,00
	101.000,00
	1.609.500,00

	A100422 Izrada geodetskih elaborata - uključuje troškove angažiranja ovlaštenih geodetskih stručnjaka i izvođenje geodetskih radova potrebnih za realizaciju infrastrukturnih i drugih prostornih projekata na području Općine. Geodetski elaborati predstavljaju osnovnu tehničku dokumentaciju za: parcelaciju zemljišta u vlasništvu općine radi prodaje, zamjene ili davanja u zakup, evidentiranje nerazvrstanih cesta i drugih javnih površina u katastarskom operatu i zemljišnim knjigama, pripremu dokumentacije za ishođenje građevinskih dozvola za projekte komunalne i društvene infrastrukture, usklađivanje stvarnog stanja na terenu s katastarskim i zemljišnoknjižnim evidencijama, rješavanje imovinsko-pravnih odnosa, što je nužno za provođenje javnih investicija. Izrada geodetskih elaborata često je preduvjet za provedbu većih kapitalnih projekata te je nužna za zakonito i učinkovito upravljanje prostorom i imovinom općine. Sredstva planirana za ovu stavku omogućit će pravodobnu izradu potrebne dokumentacije i nesmetano odvijanje postupaka u prostornom planiranju, komunalnom gospodarstvu i upravljanju nekretninama.
	10.000,00
	0,00
	10.000,00

	A100423 Izrada projektne dokumentacije - odnosi se na troškove izrade svih vrsta tehničke i druge projektne dokumentacije potrebne za pripremu, prijavu i realizaciju infrastrukturnih i razvojnih projekata na području. Projektna dokumentacija obuhvaća: idejna rješenja i glavni projekti za dobivanje građevinske dozvole, troškovnici i tehničke specifikacije, dokumentacija za prijavu na natječaje iz nacionalnih i EU fondova. Izrada projektne dokumentacije je nužan preduvjet za pokretanje i provedbu javnih investicija.
Planirana sredstva omogućuju pravovremenu pripremu projekata, čime se općina osposobljava za učinkovito povlačenje sredstava iz vanjskih izvora (npr. EU fondovi, državni proračun).
	20.000,00
	10.000,00
	30.000,00

	K100402 Gradnja-rekonstrukcija-modernizacija prometnica- obuhvaća troškove usluga stručnog nadzora te troškove izgradnje, rekonstrukcije odnosno modernizacije nerazvrstanih cesta.
	83.000,00
	0,00
	83.000,00

	A100408 Razvoj i unapređenje Poslovne zone- obuhvaća troškove izvlaštenja i otkup zemljišta za izgradnju prilazne ceste do zone te izgradnju pristupne ceste.
MRRFEU - Javni poziv za iskaz interesa za financiranje projekata prema Programu revitalizacije depriviranih područja Karlovačke i Sisačko-moslavačke županije -  prijavljen projekt „Izgradnja pristupne ceste do Poslovne zone Žakanje“ – odobreno sufinanciranje projekta u iznosu od 300.000,00 eura. Projekt je u tijeku.
	603.100,00
	-182.000,00
	421.100,00

	K100410 Sportsko-rekreacijski centar /Žakanje/ Pravutina- obuhvaća troškove ulaganja u rekonstrukciju nogometnog igrališta u Žakanju. MINTS: Javni poziv za iskaz interesa za sufinanciranje izgradnje, obnove, održavanja, opremanja i rekonstrukcije sportskih građevina za 2025. godinu – prijavljen projekt „Rekonstrukcija nogometnog igrališta u Žakanju“ – odobrena potpora u iznosu od 300.000,00 eura. Projekt je u fazi provedbe postupka javne nabave.
	100.000,00
	350.000,00
	450.000,00

	K100413 Uređenje groblja- obuhvaća troškove otkupa zemljišta potrebnog za uređenje parkirališta kod groblja u Žakanju, te uređenje i izgradnju infrastrukture na grobljima na području općine Žakanje.
	40.000,00
	0,00
	40.000,00

	K100415 Gradnja javne rasvjete- obuhvaća troškove proširenja sustava javne rasvjete prema potrebama u pojedinim naseljima.
	20.000,00
	0,00
	20.000,00

	K100416 Aglomeracija Žakanje- obuhvaća troškove izrade projektne dokumentacije za izgradnju sustava aglomeracije, te troškove otkupa zemljišta.
	12.400,00
	0,00
	12.400,00

	K100421 Rekonstrukcija NC Brihovo – Kohanjac – obuhvaća troškove rekonstrukcije nerazvrstane ceste kroz naselje Kohanjac, u cijelosti unutar k.č.br. 2595, k.o. Jurovo, a sukladno glavnom projektu i građevinskoj dozvoli. 
MRRFEU: Poziv za iskaz interesa za financiranje projekata prema Programu održivog razvoja lokalne zajednice- prijavljen projekt „Rekonstrukcija nerazvrstane ceste kroz naselje Kohanjac“ te je odobrena financijska potpora u iznosu od 60.000,00 eura.
KAZUP: Javni poziv za prijavu projekata za sufinanciranje temeljem Programa poticanja ravnomjernog razvitka Karlovačke županije u 2025. godini – prijavljen projekt: „Rekonstrukcija nerazvrstane ceste kroz Kohanjac“, odobrena financijska potpora u iznosu od 18.000,00 eura.
MPGI: Javni poziv za sufinanciranje projekata gradova i općina za poticanje razvoja komunalnog gospodarstva i ujednačavanje komunalnog standarda u 2025. godini – prijavljen projekt „Rekonstrukcija nerazvrstane ceste kroz Kohanjac“ – odobrena potpora u iznosu od 46.400,00 eura
	540.000,00
	-60.000,00
	480.000,00

	K100422 Modernizacija nerazvrstane ceste – odvojak Muljevac – obuhvaća troškove pripreme, uređenja i izgradnje nerazvrstane ceste u naselju Zaluka Lipnička, odvojak Muljevac
	80.000,00
	-27.000,00
	53.000,00

	K100424 Uređenje parkirališta u Selima Žakanjskim – obuhvaća troškove izgradnje potpornog zida, pripremne radove i asfaltiranje na parkiralištu u Selima Žakanjskim 
	0,00
	10.000,00
	10.000,00

	Program 1006 PROGRAM JAVNIH POTREBA U KULTURI
	23.500,00
	1.800,00
	25.300,00

	A100601 Financiranje redovne djelatnosti udruga i projekata u kulturi: obuhvaća tekuće donacije udrugama u kulturi, te vjerskim zajednicama. Sredstva se raspoređuju temeljem pristiglih prijava na Javni poziv za sufinanciranje projekata udruga, odnosno iznimno temeljem Odluke načelnika.
	23.500,00
	1.800,00
	25.300,00

	Program 1007 PROGRAM JAVNIH POTREBA U SPORTU
	15.000,00
	0,00
	15.000,00

	A100701 Financiranje redovne djelatnosti udruga i projekata u sportu- Obuhvaća tekuće donacije udruga u sportu. Sredstva se raspoređuju temeljem pristiglih prijava na Javni poziv za sufinanciranje projekata udruga, odnosno iznimno temeljem Odluke načelnika.
	15.000,00
	0,00
	15.000,00

	Program 1008 RAZVOJ CIVILNOG DRUŠTVA
	38.100,00
	0,00
	38.100,00

	A101901 Gradsko društvo Crvenog križa Ozalj- obuhvaća sufinanciranje redovnog poslovanja GDCK Ozalj sukladno Zakonu o Hrvatskom crvenom križu.
	5.100,00
	0,00
	5.100,00

	A101903 Sufinanciranje rekonstrukcije objekata društvene namjene- obuhvaća rashode za sufinanciranje projekata usmjerenih na uređenje objekata društvene namjene. 
	30.000,00
	0,00
	30.000,00

	A101904 Tekuće pomoći organizacijama civilnog društva- obuhvaća rashode za sufinanciranje projekata udruga usmjerene na unapređenje društvenog života na području općine Žakanje a raspoređuju se temeljem Javnog poziva za sufinanciranje projekata koje provode udruge na području općine Žakanje.
	3.000,00
	0,00
	3.000,00

	Program 1015 PROGRAM PREDŠKOLKOG ODGOJA I OBRAZOVANJA
	199.000,00
	48.000,00
	247.000,00

	A101501 Sufinanciranje programa predškolskog odgoja i obrazovanja – obuhvaća troškove sufinanciranja boravka djece u predškolskim ustanova izvan područja Općine Žakanje
	4.000,00
	1.000,00
	5.000,00

	K101504 Proširenje dječjeg vrtića- planiraju se sredstva za rekonstrukciju, adaptaciju i opremanje u svrhu proširenje dječjeg vrtića.
	105.000,00
	18.000,00
	123.000,00

	K101507 Rekonstrukcija krovišta na zgradi dječjeg vrtića – obuhvaća troškove rekonstrukcije krovišta (zamjena crijepa, krovne konstrukcije prema potreba, oluka i sl.)
	80.000,00
	0,00
	80.000,00

	K101508 Ugradnja fotonaponskog sustava na zgradi dječjeg vrtića – obuhvaća troškove nabave, dopreme i ugradnje fotonaponskog sustava na zgradi dječjeg vrtića
	10.000,00
	0,00
	10.000,00

	K101509 Projekt „Vrtić po mjeri djeteta“ - 
MDU: Poziv za dodjelu bespovratnih sredstava „Dostupnost kvalitetne skrbi za djecu u lokalnim zajednicama kroz poboljšanje materijalnih uvjeta u dječjim vrtićima“ prijavljen projekt „Vrtić po mjeri djeteta – DV Pčelica Žakanje“ – odobrena financijska potpora u iznosu od 22.000 eura.
	0,00
	29.000,00
	29.000,00

	Program 1016 OSNOVNO, SREDNJOŠKOLSKO I VISOKO OBRAZOVANJE
	67.000,00
	100,00
	67.800,00

	A1016010 Sufinanciranje prijevoza učenika- Učenici srednjih škola koji se za put do škole koriste javnim prijevozom (autobus, željeznica), ostvaruju pravo na subvencionirani prijevoz u visini od 12,5 % od prosječne cijene mjesečne karte određene Odlukom Vlade RH o kriterijima i načinu financiranja troškova javnog prijevoza redovitih učenika srednjih škola. Općina Žakanje podmiruje i troškove prijevoza učenicima osnovne škole Žakanje koji prema važećim zakonskim propisima ne ostvaruju pravo na besplatan prijevoz autobusom.
	26.000,00
	0,00
	26.000,00

	A101602 Sufinanciranje nabave školskog pribora učenicima- Pravo na podmirenje troškova nabave knjiga imaju učenici koji imaju prebivalište na području Općine Žaknaje i koji pohađaju nastavni program u Osnovnoj školi Žakanje.
	13.000,00
	0,00
	13.000,00

	A101603 Sufinanciranje programa „Škola u prirodi“- Općina Žakanje sufinancirat će program „Škola u prirodi“ za učenike 4. razreda Osnovne škole Žakanje, koji imaju prebivalište na području općine Žakanje.
	700,00
	100,00
	800,00

	A101604 Sufinanciranje produženog boravka- Općina Žakanje sufinancirat program produženog boravka u Osnovnoj školi Žakanje na način da sufinancira materijalne troškove (plaća za nepuno radno vrijeme u trajanju 30 sati tjedno i druga materijalna prava) jedne osobe zaposlene u Osnovnoj školi Žakanje,  koja provodi program produženog boravka.
	17.000,00
	0,00
	17.000,00

	A101605 Stipendije- Općina Žakanje isplaćuje stipendije; 5 stipendija učenicima srednjih škola te 5 stipendija studentima, a temeljem natječaja za dodjelu stipendija.
	9.000,00
	0,00
	9.000,00

	A101606 Ostale pomoći Osnovnoj školi Žakanje- obuhvaća tekuće pomoći za provedbu projekata kako bi se podigao obrazovno-pedagoški standard. 
	2.000,00
	0,00
	2.000,00

	Program 1017 ZDRAVSTVO I SOCIJALNA SKRB
	22.800,00
	0,00
	22.800,00

	A101701 Socijalne pomoći, potpore i naknade- obuhvaća pomoći i naknade koje se isplaćuju sukladno Socijalnom programu Općine Žakanje: Pomoć za opremanje novorođenčadi, Pomoć za nabavku drva za ogrjev, Pomoć u troškovima ukopa, Naknada za troškove stanovanja, Jednokratna novčana pomoć, Prigodne pomoći za blagdane (uskrsne i božićne blagdane).
	15.800,00
	0,00
	15.800,00

	A101702 Sufinanciranje rada liječnika u Ambulanti Žakanje- odnosi se na sufinanciranje dodatka na plaću liječnika obiteljske medicine u Ambulanti Žakanje.
	7.000,00
	0,00
	7.000,00

	Program 1018 PROGRAM ORGANIZIRANJA I PROVOĐENJE ZAŠTITE I SPAŠAVANJA
	52.000,00
	18.000,00
	70.000,00

	A101801 Vatrogasna zajednica Općine Žakanje- obuhvaća rashode za kapitalne i tekuće pomoći VZ Žakanje, sukladno Zakonu o vatrogastvu.
	40.000,00
	18.000,00
	58.000,00

	A101802 Dobrovoljna vatrogasna društva- obuhvaća rashode za financiranje projekata DVD-ova s područja općine Žakanje koji doprinose razvoju vatrogastva, a raspoređuju se temeljem Javnog poziva za sufinanciranje projekata udruga na području općine Žakanje.
	1.500,00
	0,00
	1.500,00

	A101803 Hrvatska gorska služba spašavanja- obuhvaća rashode za sufinanciranje redovnog poslovanja HGSS-a sukladno Zakonu o HGSS-u.
	1.500,00
	0,00
	1.500,00

	A101804 Javna vatrogasna postrojba Karlovac- obuhvaća rashode za pružanje usluga zaštite od požara na području općine Žakanje sukladno Ugovoru o pružanju usluga.
	200,00
	0,00
	200,00

	A101805 Revizija procjene ugroženosti od požara i tehnoloških eksplozija- odnosi se na rashode za izradu revizije procjene ugroženosti od požara i tehnoloških eksplozija sukladno Zakonu o vatrogastvu.
	2.000,00
	0,00
	2.000,00

	A101806 Naknade dobrovoljnim vatrogascima i načelniku Stožera CZ- obuhvaća trošak naknade dobrovoljnim vatrogascima koji sudjeluju u vatrogasnim  intervencijama te načelniku Stožera CZ koji koordinira aktivnosti civilne zaštite.
	3.000,00
	0,00
	3.000,00

	A101807 Hitne intervencije- obuhvaća troškove koji su nužni za hitne intervencije uslijed elementarnih nepogoda. 
	3.800,00
	0,00
	3.800,00

	Program 1019 PROJEKTI ENERGETSKE OBNOVE
	3.000,00
	0,00
	3.000,00

	A101901 Energetska obnova obiteljskih kuća- obuhvaća troškove za isplatu potpora za energetsku obnovu obiteljskih kuća na području općine Žakanje. Zahtjev za isplatu potpora podnosi se na temelju raspisanog Javnog poziva
	3.000,00
	0,00
	3.000,00

	Program 1020 RAZVOJNI PROJEKTI
	16.500,00
	75.000,00
	91.500,00

	A102005 Uređenje poučne staze i vidikovca – obuhvaća troškove za uređenje i opremanje poučne staze „Veprina“ i vidikovca „Jugovac“.
	15.000,00
	0,00
	15.000,00

	K102008 Vraniczanyeva šetnica- projektiranje šetnice
	1.500,00
	0,00
	1.500,00

	K102009 Projekt „Igranje bez granica – opremanje i uređenje dječjeg igrališta“
MDU: Poziv za dodjelu bespovratnih sredstava „Dostupnost kvalitetnih i priuštivih sadržaja za djecu u lokalnim zajednicama kroz opremanje i uređenje igrališta za djecu“ prijavljen projekt „Igranje bez granica – opremanje i uređenje igrališta za djecu u Zaluki Lipničkoj“ – odobrena potpora u iznosu od 50.000 eura.
	0,00
	75.000,00
	75.000,00

	Program 1022 PROSTORNO UREĐENJE, UNAPREĐENJE STANOVANJA I ZAŠTITA OKOLIŠA
	63.150,00
	6.000,00
	69.150,00

	A102202 Zbrinjavanje miješanog komunalnog otpada- odnosi se na rashod za naknadu za smanjenje količine miješanog komunalnog otpada, koju obračunava Fond za zaštitu okoliša i energetsku učinkovitost kako bi se što više potaknulo razvrstavanje otpada te na troškove zbrinjavanja otpada na deponiju Ilovac.
	3.500,00
	0,00
	3.500,00

	A102203 Unapređenje vodovodne i hidrantske mreže- obuhvaća rashode za rekonstrukciju vodovodne mreže na području općine Žakanje i postavljanje nadzemnih hidranata.
	30.000,00
	0,00
	30.000,00

	A102204 Unapređenje električne mreže- obuhvaća rashode za usluge tekućeg i investicijskog održavanja električne mreže.
	5.000,00
	0,00
	5.000,00

	A102209 EGTS- revitalizacija željezničke pruge- obuhvaća provedbu aktivnosti u suradnji s partnerima Karlovačkom županijom, susjednim općinama te slovenskim općinama na revitalizaciji željezničke pruge Karlovac-Bubnjarci-Metlika-Novo Mesto.
	3.000,00
	0,00
	3.000,00

	A102215 Zaštita životinja- odnosi se na rashode za sufinanciranje djelatnosti skloništa za životinje sukladno Zakonu, za veterinarske usluge, te troškove sufinanciranja kastracije i sterilizacije pasa i mačaka.
	3.150,00
	1.000,00
	4.150,00

	A102217 Program zaštite divljači- rashodi za provedbu Programa zaštite divljači sukladno zakonskoj obvezi.
	1.500,00
	0,00
	1.500,00

	K102213 Transformacija prostornog plana uređenja Općine Žakanje - obuhvaća troškove transformacije PPUO Žakanje u prostorni plan nove generacije putem sustava ePlanovi.
MPGI: Poziv na dodjelu bespovratnih sredstava izrada prostornih planova nove generacije putem elektroničkog sustava „ePlanovi“ (Kod Poziva: NPOO.C2.3.R3-I7.01) – prijavljen projekt „Transformacija Prostornog plana Općine Žakanje sa smanjenim sadržajem“ – odobrena financijska potpora u iznosu od 11.000 eura. Postupak transformacije je proveden. 
	11.000,00
	0,00
	11.000,00

	K102215 Izrada I. izmjena i dopuna Urbanističkog plana uređenja ugostiteljsko-turističke zone Jurovo - obuhvaća troškove izrade izmjena i dopuna UPU Jurovo putem sustava ePlanovi. MPGI: Poziv na dodjelu bespovratnih sredstava izrada prostornih planova nove generacije putem elektroničkog sustava „ePlanovi“ (Kod Poziva: NPOO.C2.3.R3-I7.01) – prijavljen projekt „Izmjene i dopune Urbanističkog plana uređenja ugostiteljsko-turističke zone Jurovo“ – odobrena financijska potpora u iznosu od 6.000,00 eura. Postupak izrade I. izmjena i dopuna UPU Jurovo proveden.
	6.000,00
	0,00
	6.000,00

	Program 1023 UNAPREĐENJE POLJOPRIVREDE
	37.700,00
	2.000,00
	39.700,00

	A102301 Potpore poljoprivrednicima- obuhvaća subvencije poljoprivrednicima za mjere: Potpore za uzgoj rasplodnih junica, Potpore za premije osiguranja, Potpore za umjetno osjemenjivanje krava i krmača, Potpore za pčelarstvo, Potpore za izgradnju/ rekonstrukciju/ opremanje višegodišnjih nasada, Potpore za izgradnju/ rekonstrukciju/ opremanje gospodarskih objekata, Potpore za nabavu poljoprivredne mehanizacije, Potpore za tov junadi, Potpore za izradu sjenaže i silaže, Potpore za uzgoj ovaca i koza, Potpore za analizu tla, Potpore za stručni nadzor u ekološkoj poljoprivrednoj proizvodnji, Potpore za izradu projektne dokumentacije, Potpore za okrupnjivanje poljoprivrednog zemljišta.
	22.700,00
	0,00
	22.700,00

	A102303 Komasacija - obuhvaća troškove izrade prijedlog idejnog rješenja komasacije poljoprivrednog zemljišta u k.o. Pravutina na području Općine Žakanje.
	15.000,00
	2.000,00
	17.000,00

	Program 1024 UNAPREĐENJE GOSPODARSTVA
	6.800,00
	0,00
	6.800,00

	A102401 Potpore gospodarskim subjektima- obuhvaća subvencije gospodarskim subjektima za mjere: Potpore za osnivanje poduzeća/ obrta/OPG-a, Potpore za razvoj seoskog turizma, Potpore za pripremu EU projekata, Potpore za polaganje stručnih i majstorskih ispita, Potpore za izradu projektne dokumentacije, Potpore za izgradnju/ rekonstrukciju/ opremanje poslovnih objekata.
	6.800,00
	0,00
	6.800,00

	Program 1025 PROGRAM RAZVOJA TURIZMA
	18.300,00
	48.000,00
	66.300,00

	A102501 Financiranje rada TZP „KUPA“- obuhvaća rashode za sufinanciranje redovnog poslovanja TZP KUPA.
	4.000,00
	0,00
	4.000,00

	A102502 Organizacija manifestacija- obuhvaća rashode za sufinanciranje organizacije manifestacija na području Općine Žakanje.
	7.300,00
	1.000,00
	8.300,00

	A102506 Uređenje kupališta na rijeci Kupi- obuhvaća troškove usluga uređenja i opremanja kupališta na rijeci Kupi.
	7.000,00
	47.000,00
	54.000,00

	Program 1032 PROVEDBA SPORTSKIH AKTIVNOSTI DJECE PREDŠKOLSKE DOBI I DJECE OD I. DO IV. RAZREDA OSNOVNE ŠKOLE
	
	
	

	A103201 Sportska aktivnost – gimnastika: obuhvaća troškove provedbe sportske aktivnosti gimnastike za djecu predškolske dobi te za učenike od I. do IV. razreda osnovne škole i to: naknadu za rad i putnih troškova voditeljici programa, najam sportske dvorane te nabava opreme. SDU ZA DEMOGRAFIJU I MLADE: Pilot projekt javni poziv jedinicama lokalne samouprave za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole – prijavljen projekt „Organizacija sportskih aktivnosti – gimnastike“ – odobrena je potpora u iznosu od 26.000,00 eura. Projekt je završen.
	14.000,00
	3.000,00
	17.000,00








PRORAČUNSKI KORISNIK: DJEČJI VRTIĆ PČELICA ŽAKANJE

Program 1030 PREŠKOLSKI ODGOJ- DJEČJI VRTIĆ PČELICA
Planirani rashodi ne mijenjaju se, iznose 300.030,00 eura, a odnose se na

A103001 Rashodi za zaposlene-DV Pčelica – ne mijenjaju se

A103002 Materijalni i drugi rashodi – ne mijenjaju se


JEDNISTVENI UPRAVNI ODJEL
